recursal/SuperWikiNEXT-32B huggingface dataset:
**במלכודת** (באנגלית: **Caught**) הוא סרט אפל אמריקאי משנת 1949 בבימויו של מקס אופולס, עם ברברה בל גדס, רוברט ראיין וג'יימס מייסון (בסרטו ההוליוודי הראשון) בתפקידים הראשיים.

תקציר העלילה
------------

לאונורה איימס (ברברה בל גדס) עובדת כדוגמנית בחנות למכירת פרוות. לחנות מגיע פרנצי קרטוס (קורט בואה) שליחו של הטייקון סמית אורליג (רוברט ראיין) בנותן לה פתק הזמנה למסיבה שתיערך על היאכטה של הטייקון. לאונורה מסרבת כי היא יודעת שהמטרה היא לנצל אותה אבל הוא משאיר בידה את ההזמה וחברתה לדירה משכנעת אותה כי אין לה מה להפסיד.

לבסוף היא משתכנעת ומחליטה להגיע למסיבה. במרינה היא נפגשת במקרה עם אורליג ומתפתחת שיחה. היא מוצאת חן בעיניו והוא מביא אותה לביתו אבל היא מבקשת שיחזיר אותה לביתה. הוא מתחיל לחזר אחריה והיא נענית. בכל העיתונים מתפרסמות ידיעות על ה"סינדרלה" שנישאה לטייקון.

אולריג הוא אדם קשה ומרבה להימצא מחוץ לביתו כשהוא משאיר ימים רבים בבית עם פרנצי שמעצבן אותה. הוא מתייחס ללאונורה בקשיחות כאילו היא רכושו ומבייש אותה בפני מנהלי חברותיו. לבסוף היא מבקשת להיפרד, שוכרת דירה קטנה ומתחילה לעבוד כמזכירה במרפאה של רופא הילדים לארי קווינדה (ג'יימס מייסון). לארי מתאהב בה אך אולריג מגיע אליה, מתנצל על התנהגותו ומשכנע אותה לחזור אליו והיא מסכימה. בתקופה זו היא נכנסת להיריון ממנו.

אורליג ממשיך להתייחס אליה כעל רכושו. לארי מגיע אליו ומתוודה על אהבתו לליאונורה אך אורליג מגרש אותו. לאונורה נשארת לכודה בביתו של אולריג לאחר שהוא מודיע לה שהוא מרשה לה לעזוב אבל הילד שיוולד יישאר ברשותו.

אולריג נרגז ושתוי, נופל ומבקש ממנה שתעזור לו אך היא מסרבת. באתו רגע מגיע לארי. לאונורה חשה בבטנה, מובלת לבית חולים שם היא מפילה את עוברה וכעת היא חפשית להיפרד מאולריג ולהישאר עם לארי.

קישורים חיצוניים
----------------

* "במלכודת", במסד הנתונים הקולנועיים IMDb (באנגלית)
* "במלכודת", באתר נטפליקס
* "במלכודת", באתר AllMovie (באנגלית)
* "במלכודת", באתר Rotten Tomatoes (באנגלית)
* "במלכודת", במסד הנתונים הקולנועיים KinoPoisk (ברוסית)
* קדימון לסרט במלכודת, באתר יוטיוב
* במלכודת, באתר TCM

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2015168879
* SUDOC: 180439855
* VIAF: 212145542628096640426
* WorldCat (עם VIAF): 212145542628096640426

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**בכבלי אנוש** (באנגלית: **Of Human Bondage**) הוא סרט קולנוע אמריקאי משנת 1934 המבוסס על רומן בשם זה מאת סומרסט מוהם משנת 1915.

עוד שני סרטים נוספים המבוססים על אותו רומן הופקו:

* ב-1946 בכיכובם של פאול הנרייד ואלינור פארקר

* ב-1964 בכיכובם של לורנס הארווי וקים נובק.

בתפקידים הראשיים מככבים לסלי הווארד שהיה אז כבר מפורסם ובטי דייוויס שלא הייתה מפורסמת. הסרט הזה הקפיץ את הקריירה שלה והיא גם זכתה עבור משחקה בו במועמדות לפרס אוסקר לשחקנית הטובה ביותר.

יוצרי הסרט נאלצו לשנות את התסריט בהתאם לקוד הייז. לפי הספר היה על דייוויס לשחק בתפקיד זונה שנכנסה להריון מחוץ לנישואים ומתה מעגבת. במקום זה שונה התסריט למלצרית שהרה לאחר נישואים ומתה לבסוף משחפת.

הספר, שיש בו יסודות אוטוביוגרפיים, מתאר גבר הקשור לאשה בכבלי אהבה אנושיים ובלתי מובנים למרות היחס המבזה שלה כלפיו.

תקציר העלילה
------------

פיליפ קארי (לסלי הווארד) הוא סטודנט בריטי לציור בפריז. לאחר שהמורה שלו אומר לו הוא חסר כישרון, הוא מחליט לחזור ללונדון וללמוד רפואה. הוא ביישן ומוטרד בעיקר מנכותו המתבטאת בצליעה בגלל רגל קלוטה.

הוא מתאהב במילדרד רוג'רס (בטי דייוויס), מלצרית בבית תה אך היא מתעלמת מחיזוריו ומתנהגת אליו בגסות. למרות זאת הוא חושב עליה כל הזמן בדמיונו ונכשל בגלל זה בבחינות. כאשר הוא מציע לה נישואים היא מבשרת לו שהיא עומדת להתחתן עם אדם עשיר המבקר אף הוא בבית התה.

פיליפ מתחיל ידידות עם נורה (קיי ג'ונסון) אבל בשלב שהקשר ביניהם מתהדק, מופיעה מילדרד עם תינוקת ואומרת שבעלה נטש אותה. פיליפ מרחם עליה, מנתק קשר עם נורה ותומך כספית במילדרד.

היחסים ביניהם מידרדרים, מילדרד מפלרטטת עם חברו הטוב של פיליפ ונוסעת אתו לפריז. גם שהיא חוזרת בפעם השנייה לפיליפ הוא מקבל אותה. היחסים ביניהם מידרדרים, מילדרד צועקת על פיליפ, מבזה אותו ועוזבת אותו לאחר שקרעה את כל ספריו ושרפה את הכסף שהיה בחדרו.

פיליפ נאלץ להפסיק את לימודיו ונאלץ לעבוד כמוכר בחנות. לאחר זמן הוא מקבל מכתב המודיע לו כי דודו נפטר והשאיר כסף המאפשר לו לסיים את לימודי הרפואה. הוא מתיידד בבית החולים עם אחד החולים המזמין אותו לביתו שם מתיידד פיליפ עם בתו, סאלי (פרנסס די). הוא עובר ניתוח מוצלח לתיקון הרגל הקלוטה, דבר המגביר את ביטחונו העצמי.

פיליפ מקבל פתק ובו כתובתה של מילדרד. הוא מגיע לחדרה ורואה שמצבה חמור. הוא מאבחן שחפת והיא אומרת לו שהתינוקת מתה. הוא שולח אותה לבית חולים אך היא מתה כעבור זמן קצר. כעת נפגש פיליפ עם סאלי ואומר לה שהשתחרר מהכבלים שקשרו אותו למילדרד, מבקש את ידה והיא נענית לו.

קישורים חיצוניים
----------------

ויקישיתוף מדיה וקבצים בנושא **בכבלי אנוש** בוויקישיתוף

* "בכבלי אנוש", במסד הנתונים הקולנועיים IMDb (באנגלית)
* "בכבלי אנוש", באתר נטפליקס
* "בכבלי אנוש", באתר AllMovie (באנגלית)
* "בכבלי אנוש", באתר Rotten Tomatoes (באנגלית)
* "בכבלי אנוש", באתר אידיבי
* "בכבלי אנוש", במסד הנתונים הקולנועיים KinoPoisk (ברוסית)
* בכבלי אנוש (1934), באתר TCM

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2017048365
* WorldCat (עם LCCN): no2017-048365

 |
רבי **אליקים געצל (גטשליק) שלזינגר** (ה'תקע"ג 1813, פלהינגן - ה'תר"ס 1900) היה דיין בהמבורג ורב הקלויז הישן והחדש כחמישים שנה, כיהן גם כרבה של המבורג לתקופה קצרה. ידוע כתלמידו המובהק של יעקב אטלינגר בעל הערוך לנר.

קורות חייו
----------

נולד לדוד ואדל (לבית אטלינגר) בב' באב תקע"ג (29 ביולי 1813) בעיר פלהינגן (סמוך לקרלסרוהה).
למד אצל רבי יוסף עטטלינגר ואצל רבי ליב בדננהיימר בקרלסרוה. אחר כך למד בישיבת רבי יעקב אטלינגר (הערוך לנר) במנהיים.

בשנת תקצ"ו כשנתמנה הערוך לנר לכהן כרבה של אלטונה, לקח עמו את תלמידו רבי אליקים ואת רבי שמעיהו הלוי לייסד שם ישיבה. כאשר רבי אליקים מונה לכהן כראש הישיבה שם. באותה תקופה היה מוסר בשבתות שיעורים בקהילת וונדסבק.

בשנת תר"ה, לאחר פטירת רבי יוסף הנובר, בכ"ג באב, נבחר לכהן כמוסר השיעורים בקלויז הישן והחדש בהמבורג, שם כיהן בתפקיד כחמשים שנה.

לאחר פטירת רבי אשר אנשיל שטרן (גר') רבה של המבורג מונה למלאות את מקומו בתפקיד. לאחר כשנה התפטר בעקבות מחלוקת בפרשת קידושי טעות שהייתה בהמבורג.

נפטר בשעת קבלת שבת כ' באלול תר"ס (14 בספטמבר 1900). נקבר ביום ראשון שלאחריו בבית הקברות לנגנפלדה (בגרמנית: Längenfeld) בהמבורג.

היה נשוי לחוה ביילא, ולהם ארבעה בנים. דוד (חתן רבי מרדכי מיכאל יפה), אליעזר ליפמן, יחיאל מיכל, משה (רב בפיינה ובבינגן). ובת אחת חנה (היימן).

שניים מנכדיו - בני בנו אליעזר ליפמן - הם הרב יחיאל מיכל שלזינגר, מייסד וראש ישיבת קול תורה בירושלים, ואחיו ד"ר פאלק שלזינגר, רופא ראשי ומנהל בית החולים שערי צדק בירושלים.

לקריאה נוספת
------------

* יחזקאל דוקקעס, חכמי אה"ו, מעמ' 144
* שלום מאיר וולך, אש תמיד, ירושלים תש"ס, מעמ' תתכח
* יעקב רוזנהיים, זכרונות, מעמ' כג

הערות שוליים
------------

1. ↑  היה רב בפיינה ובבינגן, ואחר כך דיין בהלברשטאדט. בסוף ימיו עלה לארץ ישראל, ונפטר בשנת ה'תש"ו. ראו עליו אצל הרב עזריאל הילדסהיימר, "רבני הלברשטט וחכמיה", **ספר אביעד**, מוסד הרב קוק תשמ"ו, עמ' רנה–רנו.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007408537905171
* ISNI: 0000 0000 3454 9019
* LCCN: n99005229
* VIAF: 78104866
* WorldCat: lccn-n99005229

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**יפאן יפאן** (באנגלית: **Japan Japan**) הוא סרט ישראלי משנת 2007, על צעיר הומוסקסואל שעובר לתל אביב, וחולם לעבור לגור ביפן. הסרט בוים בידי ליאור שמריז.

עלילה
-----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
עלילת הסרט עוקבת אחרי אמרי (בגילומו של אמרי כהן), צעיר מאשדוד, שבגיל 19 מחליט לעזוב את הצבא ולעבור לתל אביב, לגור עם שותפה מעורערת בנפשה, בעוד חברת הילדות הקרובה שלו מתכננת לעבור לניו יורק. הוא מוצא עבודה זמנית בחנות מתנות כדי לממן טיסה ליפן, הפנטזיה הגדולה ביותר שלו, אך לא מצליח לחסוך. מצבו מתדרדר כאשר חברת הילדות עוזבת לניו יורק, ומשאירה אותו להתמודד לבד בעיר הגדולה. במהלך שהותו בתל אביב הוא מתמכר לגלישה באינטרנט, ולפורנו יפני. הסרט מלווה בסצנות מתוך סרטי פורנו הומוסקסואליים יפנים. 

הסרט מציג בצורה אישית קונפליקטים פניימים, ועוסק בשאלות זרות ושוני, ו"בחייהם של אנשים אבודים וצעירים", על פי הבמאי.

שחקנים
------

| שחקנ/ית | דמות |
| --- | --- |
| אמרי קהן | אמרי |
| טל מאירי | טל |
| עירית גידרון | עירית (אמא של אמרי) |
| נעמה יוריה | נעמה |
| אמנון פרידמן | אמנון |
| בני ציפר | בני |

פרסים
-----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
הסרט השתתף בעשרות פסטיבלי סרטים, וזכה לסיקור נרחב. בין הבולטים והנחשבים: פסטיבל לוקרנו בשווייץ, נבחר כסרט הטוב ביותר בשבוע הקולנוע במקסיקו, הוצג במוזיאון לאומנות מודרנית בניו יורק (מומה), ואף בפסטיבל בואנוס איירס לסרטים עצמאיים.

ביקורת
------

הביקורת על הסרט היו מעורבות, מצד אחד, מבקרים רבים הגדירו אותו כגאוני. לדוגמה, האוצר הראשי במחלקה לקולנוע של מוזיאון המומה הכריז שמדובר באחד מעשרת הסרטים הטובים של 2008. ביקורות אחרות טענו שמדובר בסרט פורנוגרפי במסווה, ובסרט בלתי גמור ומבולבל שאינו עומד בסטנדרטים הראויים לקולנוע, וציינו לרעה את המעברים החדים בסרט לסצנות מיניות, לגלישה סתמית וארוכה באינטרנט, ולזוויות הצילום הלא שגרתיות והמעבר החד ביניהן. לעומת זאת, המבקרים שטענו שמדובר בסרט מופת, ציינו כי יחסית לסכום הזעום בו נוצר (כ-200 דולר) הישגיו ורמתו הן יוצאות דופן וראויות לשבח. 

בארץ זכה לביקורות חיוביות מאוד, ואף הוקרן במספר מסגרות בארץ, ביניהן גם בפסטיבל הבינלאומי לקולנוע גאה בתל אביב.

קישורים חיצוניים
----------------

* "יפאן יפאן", במסד הנתונים הקולנועיים IMDb (באנגלית)
* "יפאן יפאן", באתר AllMovie (באנגלית)
* "יפאן יפאן", באתר Rotten Tomatoes (באנגלית)
* "יפאן יפאן", במסד הנתונים הקולנועיים KinoPoisk (ברוסית)
* פסטיבל לוקרנו 2007 (אורכב 07.07.2011 בארכיון Wayback Machine), באתר הפסטיבל הרשמי
* גתית גינת, עכבר העיר אונליין, האם זה יהיה סרט הקאלט הישראלי הבא?, באתר הארץ, 20 ביולי 2008
* הסרט באתר הפסטיבל הבינלאומי לקולנוע גאה (תל אביב)

הערות שוליים
------------

1. ↑  הסרטים הטובים לשנת 2008 באתר אינדיוויר
2. ↑  הסרט באתר הפסטיבל לקולנוע גאה (תל אביב)
**ברווז השווה מיליון** (באנגלית: **The Million Dollar Duck** או **Duck ‏$1,000,000**) הוא סרט קומדיה אמריקאי משנת 1975 בבימויו של וינסנט מקוויני, עם דין ג'ונס, טוני רוברטס וסנדי דאנקן בתפקידים הראשיים.

התסריט מבוסס על סיפור של טד שנכתב בהשראת  משל איזופוס על התרנגולת שהטילה ביצי זהב, מציאת מקור עושר, התפרעות וחזרה לחיים הקודמים.

דין ג'ונס היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.

סנדי דאנקן הייתה מועמדת לפרס גלובוס הזהב לשחקנית חדשה ומבטיחה ביותר.

תקציר העלילה
------------

אלברט דולי (דין ג'ונס) עובד כחוקר במכון ביולוגי. הוא חוקר התנהגות של בעלי חיים. דולי שקוע בחובות ומסרב לתת כסף לבנו ג'ימי (לי מונטגומרי) שרוצה לרכוש גור כלבים. אשתו קייטי מכינה לו רסק תפוחים לעבודה כדי שיחסוך הוצאה על אוכל. היא טועה במרכיבים ומוסיפה חרדל ו אבקת קארי. אלברט זורק את השקית בחדרו והברווז טועם את הרסק, מתחיל להתפרע ונכנס לחדר הרנטגן וחשף שם קרינה.

מנהל המעבדה ד"ר גוטליב (ג'ק קרושן) כועס ופוקד על דולי לסלק את הברווז ולקחת אותו לביתו. ג'ימי מאוכזב אבל לבסוף מתאהב בברווזה וקורא לה "צ'רלי". צ'רלי בורחת לחצרו של השכן פינלי הופר (ג'ו פלין) ומתחולל מרדף עם כלבו של פינלי הנובח עליה שבסופו פינלי ודולי מוצאים עצמם בתוך הבריכה. לאחר מכן מטילה צ'רלי מספר ביצים ודולי מוצא בתוכן במקום חלמון, גוש זהב. הוא מערב בזה את ידידו עורך הדין פרד (טוני רוברטס). סנדי רוצה להיפטר מהברווזה ומוסרת את צ'ארלי לחוואי פורדהם (ארתור האניקאט) וכולם מגיעים למצוא אצלו את צ'רלי בין מאות הברווזים הדומים, מרדף משעשע שבסופו הם שוב במים.

מסתבר שלצ'רלי יש התניה פבלובית לנביחות כלב וכל פעם שהוא שומע זאת הוא מטיל ביצת זהב. אלברט לומד שזה כנראה בגלל קרינת קרני רנטגן שנחשף אליה במכון.

הם מתחילים למכור את ביצי הזהב לצורפים, צוברים כסף ופרד קונה מכונית מהודרת ואלברט פורע את כל חובותיו. השמועה על הזהב שמופץ עושה גלים בכל העולם ומגיעה עד הנשיא ניקסון שמטיל על מנהל רשות המיסים רטלדג' למצוא את מקור הזהב.

פינלי שעובד במשרד האוצר בולש אחרי דולי ומגלה למנהל רטלדג' (ג'יימס גרגורי) את מקור הזהב. אנשי משרד האוצר מבצעים חיפוש בביתו של דולי אבל ג'ימי בורח עם צ'רלי ומתחיל מרדף מותח ומשעשע ברחובות העיר שבסופו ג'ימי תלוי על סולם בגובה רב ואלברט מציל אותו.

לבסוף נערך משפט לאלברט על הפצת זהב לא חוקי. השופט מזמן את צ'רלי ואלברט נובח לעומתו. האפקט של קרינת הרנטגן נעלם. צ'רלי מטילה ביצה והשופט פותח אותה ומוצא ביצה רגילה. אלברט מזוכה וחוזר לחיים נורמלים עם משפחתו.

צוות השחקנים
------------

| שם השחקן/ית | שם הדמות | הערות |
| --- | --- | --- |
| דין ג'ונס | אלברט דולי | ביולוג |
| טוני רוברטס | פרד היינס | עורך דין |
| סנדי דאנקן | קייטי דולי |  |
| ג'ו פלין | פינלי הופר | שכן |
| לי מונטגומרי | ג'ימי דולי |  |
| ארתור האניקאט | מר פורדהם | חוואי |
| ג'יימס גרגורי | רטלדג' | מנהל רשות המיסים |

קישורים חיצוניים
----------------

* 

* אתר האינטרנט הרשמי של ברווז השווה מיליון (באנגלית)

* "ברווז השווה מיליון", במסד הנתונים הקולנועיים IMDb (באנגלית)

* "ברווז השווה מיליון", באתר נטפליקס

* "ברווז השווה מיליון", באתר AllMovie (באנגלית)

* "ברווז השווה מיליון", באתר אידיבי

* "ברווז השווה מיליון", תסריט הסרט באתר Scripts.com (באנגלית)

* "ברווז השווה מיליון", באתר דיסני+ סרטים (באנגלית)

* "ברווז השווה מיליון", במסד הנתונים הקולנועיים KinoPoisk (ברוסית)
* קדימון לברווז השווה מיליון, באתר יוטיוב
* קדימון דרמטי לברווז השווה מיליון, באתר יוטיוב
* ברווז השווה מיליון, באתר TCM
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**כביש ללא מוצא** הוא סרטו של יקי יושע, אשר נכתב בהשראת סיפור אמיתי שזעזע את ישראל[דרוש מקור], על זונה שהשתתפה בסרט תיעודי על חייה תוך תקווה לשקמם מבין ההריסות.

ברוס ספרינגסטין תרם שלושה שירים לפסקול הסרט, שהולחן ברובו על ידי יצחק קלפטר.

הסרט צולם בתל אביב, ונראים בו נמל תל אביב וגשר ווקופ, גשר שלוש, ובית המעצר אבו כביר.

"כביש ללא מוצא" ייצג את ישראל בפסטיבל הקולנוע בקאן. הסרט הוקרן גם בפסטיבל הסרטים הבינלאומי בשיקגו.

פרטי העלילה
-----------

אליס, זונה היושבת במעצר מקבלת הזדמנות לחיים חדשים כאשר צוות טלוויזיה מחליט לעשות סרט תיעודי על הזנות בתל אביב. אליס, היא עליזה, נערה בת 17 מעיירת פיתוח, נחשפת לעולם חדש ומופלא והעולם הזה, כמובן, קוסם לה מאוד.

אליס מוזמנת לשהות בביתם המשותף של יורם, במאי הסרט, ושל מירי המפיקה עד תום הצילומים. שיתוף הפעולה של אליס עולה על כל הציפיות, והיא שוטחת בפני המצלמה את סיפור חייה העגמומי. כאשר מירי, המפיקה, מבחינה כי אליס ויורם מתקרבים זה לזה מאוד, היא מאיצה את הצילומים ומסיימת את ההפקה במהירות האפשרית.

אליס לא רוצה לחזור אל עולם הזנות אך העולם "המהוגן" נעול בפניה. אליס מוצאת את עצמה מהלכת בכביש ללא מוצא. לבסוף מתאבדת אליס, שעות לפני מועד הקרנת הסרט בטלוויזיה.

שחקנים ודמויות
--------------

| שם השחקן/ית | שם הדמות |
| --- | --- |
| ענת עצמון | אליס |
| יהורם גאון | יורם |
| גילה אלמגור | מירי |
| תיקי דיין | ברוריה |
| חנה מרון | מתוקה |
| מוסקו אלקלעי | אמיל |
| חנה אזולאי-הספרי | אילנה |
| אורי גבריאל | צדוק |
| אייל גפן | איש צוות |
| יקי יושע | איש צוות |
| אריה אליאס | אבא של אליס |
| גבי עמרני | הסמל אברם |
| מוטי שירין | שמשון |
| ג'טה לוקה | אמא של אליס |

קישורים חיצוניים
----------------

* "כביש ללא מוצא", במסד הנתונים הקולנועיים IMDb (באנגלית)
* "כביש ללא מוצא", באתר AllMovie (באנגלית)
* "כביש ללא מוצא", באתר ספר הקולנוע הישראלי
* "כביש ללא מוצא", באתר אידיבי
* "כביש ללא מוצא", במסד הנתונים הקולנועיים KinoPoisk (ברוסית)
* "כביש ללא מוצא", במיזם "אישים" לתיעוד היצירה הישראלית
* הסרט המלא לצפייה בתשלום באתר ארכיון ישראלי לסרטים - סינמטק ירושלים
**במקום חלום** הוא סרט סטודנטים ישראלי קצר בשחור-לבן משנת 1978 בכתיבתה, הפקתה ובימויה של עידית שחורי, עם רבקה נוימן ועמי וינברג בתפקידים הראשיים.

זה אחד מסרטי הלהט"ב הישראלים הראשונים.

תקציר העלילה
------------

חלי (רבקה נוימן) היא שחקנית תיאטרון צעירה. היא נפגשת בבית קפה ברחוב דיזנגוף באשר (איתן זקצר), שחקן שחזר זה עתה מחו"ל. חלי נמצאת בקשרים אינטימיים עם גידי (עמי וינברג) שגר בדירה שכורה עם שותפה, רותי (עדי לב). גם גידי הוא שחקן מתחיל.

חלי עוברת לגור בדירת גידי ולא שמה לב לשינוי בהתנהגותו לאחר שבישרה לו כי פגשה את אשר. רותי יודעת על יחסיהם של גידי ואשר אבל לא מגלה לה.

גילי וחלי שוכבים (סצנה ארוטית) אך גידי לא מראה עניין ולא מסוגל להגיע לזקפה. חלי מעודדת אותו אך אינה יודעת מה הסיבה.

לבסוף נתפס גידי בשקר ומגלה לה את האמת על יחסיו עם אשר. חלי ההמומה נאלצת לארוז ולעזוב את הדירה זמן קצר לפני שמגיע אשר.

צוות השחקנים
------------

| שם השחקן/ית | שם הדמות | הערות |
| --- | --- | --- |
| רבקה נוימן | חלי |  |
| עמי וינברג | גידי |  |
| עדי לב | רותי |  |
| איתן זקצר | אשר |  |

קישורים חיצוניים
----------------

* במקום חלום, בארכיון הסרטים הישראלי
**בעל אידיאלי** (באנגלית: **An Ideal Husband**) הוא סרט בריטי משנת 2000 המבוסס על המחזה "בעל אידיאלי" מאת אוסקר ויילד.

הסרט נשאר נאמן לדיאלוגים המקוריים במחזהו של ויילד, אך זמן ההתרחשות שונה להווה. צילומי החוץ נערכו באתרים שונים במחוזות שמסביב ללונדון (home counties), בעיקר בבקינגהאמשייר.

תקציר העלילה
------------

סר רוברט צ'ילטרן הוא בעל אדמות עשיר והוא חבר ברשות ממשלתית הממוקמת בצפון לונדון. מצבו הכלכלי והחברתי הוא טוב ויש לו אשה אוהבת שמאמינה בו. כבודו ועצם קיומו מאוימים כשמופיעה גברת לורה צ'יברלי עם ראיות למעשים בלתי תקינים שסר רוברט עשה בעבר. מתברר שרוברט התעשר כתוצאה ממסחר במידע פנים בנוגע לפרויקט תעלה כלשהו.

גברת צ'יבלי מנסה לסחוט את סר רוברט, ולגרום לו לתמוך בפרויקט חדש שבו היא מושקעת. סר רוברט פונה לעזרת חברו הטוב לורד גורינג, שכלפי חוץ נראה כרודף שמלות ובטלן. גורינג הכיר כבר בעבר את הגברת.

אחרי תחבולות אחדות מסתיים הסיפור בסוף טוב. לורד גורינג מתחתן עם אחותו של רוברט, מייבל. הוא מצליח להערים על גברת ציבלי, וליידי צ'ילטרן נשארת נאמנה לבעלה וממשיכה להאמין בכבוד וב"אידיאליזם" שלו.

צוות השחקנים
------------

* טרווין מקדואל – ליידי גרטרוד צ'ילטרן
* ג'ונתן פירת' – לורד ארתור גורינג
* סיידי פרוסט – גברת לורה צ'יבלי
* ג'יימס וילבי – סר רוברט צ'ילטרן
* רוברט הארדי – לורד קוורשם
* פרונלה סקיילס – ליידי מרקבי
* קארן היילי – מייבל צ'ילטרן
* טיילר באטרוורת' – פיפס

קישורים חיצוניים
----------------

* "בעל אידיאלי", במסד הנתונים הקולנועיים IMDb (באנגלית)
* "בעל אידיאלי", באתר Rotten Tomatoes (באנגלית)
* "בעל אידיאלי", במסד הנתונים הקולנועיים KinoPoisk (ברוסית)
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**כל חלומותי** (באנגלית: **The Best of Everything**) הוא סרט קולנוע אמריקאי מסוגת דרמה רומנטית משנת 1959 בבימויו של ז'אן נגולסקו, עם הופ לאנג, דיאן בייקר, סוזי פרקר, סטפן בויד וג'ואן קרופורד בתפקידים הראשיים.

התסריט מבוסס על הרומן "הטוב מהכל" ("The Best of Everything") של רונה ג'אפה (אנ') משנת 1958 שיש בו יסודות אוטוביוגרפיים. העלילה היא על נשים צעירות שמגיעות לעיר הגדולה ניו יורק כדי לרכוש את הטוב ביותר מכל דבר - הצלחה בעבודה, אהבה ונישואין אך המציאות טופחת על פניהן.

ג'וני מאטיס שר את שיר הנושא "הטוב ביותר מהכל". השיר היה מועמד לפרס אוסקר לשיר המקורי הטוב ביותר. הסרט היה מועמד גם לפרס אוסקר לעיצוב התלבושות הטוב ביותר - צבע.

תקציר העלילה
------------

קרולין בנדר (הופ לאנג), בוגרת מכללת רדקליף, מגיעה לניו יורק לחברת "פביאן" להוצאה לאור כדי להתקבל לעבודה ככתבנית בעקבות מודעה שמבטיחה למתקבלות "הטוב ביותר מהכל". היא מתקבלת לאחר מבחן לעבוד כמזכירתה של העורכת הקשוחה אמנדה פארו (ג'ואן קרופורד), אישה מבוגרת וקשוחה שמתעמרת בכפופות לה.

תוך זמן קצר היא חולקת דירה עם הכתבניות אפריל מוריסון (דיאן בייקר) וגרג אדמס (סוזי פרקר). גם הן הגיעו לניו יורק להצליח בעבודה, למצוא אהבה ולהתחתן. אחד העורכים פרד שלימר (בריאן ארן) נוהג להטריד מינית את הבנות ולצבוט בעכוזן.

עורך נוסף הוא מייק רייס (סטפן בויד) שמחזר אחרי קרולין אבל היא שומרת אמונים לידידה אדי (ברט האלסי) שנמצא בבריטניה עד שהוא מתקשר אליה ומודיע כי נישא להלן שאביה תעשיין נפט עשיר. היא מתפרקת נפשית ומבקשת לקיים יחסים עם מייק אך הוא לא מנצל את מצבה.

אפריל מתאהבת בדקסטר (רוברט אוונס) ונכנסת להיריון. הוא מבטיח להתחתן אתה ובדרך לרישום הנישואין הוא מודיע כי הוא לוקח אותה לבצע הפלה. היא נמלטת מהרכב, נפצעת ומפילה את וולדה. לבסוף היא מתאהבת ברופא שטיפל בה.

גרג מתאהבת בבמאי דייוויד סאבאג' (לואי ז'ורדן). הוא מבטיח לה תפקיד באחד המחזות ובינתיים מנצל אותה מינית. היא מתאהבת בו נואשות אך הוא רוצה להינתק ממנה ומבטל את תפקידה בהצגה. היא עוקבת אחריו בדירתו וברגע מסוים היא נופלת מהמרפסת ונהרגת. תאונה? התאבדות?

קרולין מתקדמת בעבודה ולאחר שאמנדה עוזבת כדי להתחתן עם אלמן, היא מקבלת את תפקידה כעורכת.

אדי נפגש אתה שוב והאהבה שלה מתלקחת. הוא אומר לה שאינו סובל את אשתו אך אינו יכול להתגרש. היא דוחה בבוז את הרעיון שלו שהיא תהיה פילגשו.

לבסוף היא יוצאת מהמשרד, פוגשת את מייק והם צועדים ביחד ומשוחחים בשמחה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| הופ לאנג | קרולין בנדר | כתבנית |
| דיאן בייקר | אפריל מוריסון | כתבנית |
| סטפן בויד | מייק רייס | עורך |
| ג'ואן קרופורד | אמנדה פארו | עורכת |
| לואי ז'ורדן | דייוויד סאבאג' | במאי |
| סוזי פרקר | גרג אדמס | כתבנית |
| מרתה הייר | ברברה למונט | מאיירת |
| בריאן ארן | פרד שלימר | עורך |
| רוברט אוואנס | דקסטר |  |
| ברט האלסי | אדי |  |

קישורים חיצוניים
----------------

* "כל חלומותי", במסד הנתונים הקולנועיים IMDb (באנגלית)
* "כל חלומותי", באתר AllMovie (באנגלית)
* "כל חלומותי", באתר Rotten Tomatoes (באנגלית)
* "כל חלומותי", במסד הנתונים הקולנועיים KinoPoisk (ברוסית)
* כל חלומותי, באתר TCM
* קדימון לכל חלומותי, באתר יוטיוב
* שיחה על כל חלומותי, באתר יוטיוב
* ג'וני מאטיס שר, הטוב ביותר מהכל, באתר יוטיוב
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**ג'וליה מיה** הוא סרט קולנוע ישראלי משנת 2007 בבימויו של יובל גרנות, עם חיים זנאתי והגר בן אשר בתפקידים הראשיים.

התסריט של יובל גרנות הוא על במאי סרטי קסטות זולים שפוגש בחורה שדומה לג'וליה רוברטס ומנסה לשכנע אותה לשחק בגרסה ישראלית לסרט "אשה יפה".

הסרט זכה בפרס הראשון בפסטיבל חיפה בתחרות הסרטים העלילתיים הישראלים ב-2007.

תקציר העלילה
------------

יוחנן כהן המכונה ג'וני (חיים זנאתי), הוא במאי ומפיק סרטי קסטות משכונת התקווה. בפריפריה יש לו קהל רב שטוף דמע ההולך שבי אחרי סיפורי האהבה שלו וקונה את הקלטות שלו. הוא נשוי ללימור (עדי אבן טוב) שמשתתפת אתו בכתיבת התסריטים ובמשחק בסרטיו.

לימור נמצאת בהיריון, סובלת מאלרגיה ומתקשה לתפקד כרגיל. הקשר הזוגי מתערער יותר כאשר הוא פוגש ברחוב במיכל (הגר בן אשר), בסוכנת של חברת יס המסתובבת בשכונה כדי להחתים לקוחות חדשים.

ג'וני מתרשם מהדמיון שלה לג'וליה רוברטס ומחליט להפיק את הסרט אשה יפה בגרסת שכונת התקווה (גרסת הערס).

הוא מציע למיכל לעזור לה בגיוס לקוחות ושניהם עוברים בבתי השכונה וג'וני מצליח בגיוס לקוחות ובדרך גם לפתור משבר זוגיות של שכניו נסים (ירון לוי סבג) ונורית (ליאת אקטע).

ג'וני מנסה לשכנע את מיה לשחק בסרטו והיא מזמינה אותו לדירתה בה היא מתגוררת עם אביה האלמן פיני (דורי בן זאב) וחברתו תמר (שרון הכהן). פיני הוא פרופסור לספרות באוניברסיטה והוא דווקא מתלהב מהסרטים של ג'וני.

מיה מסכימה לשחק בסרט והצילומים מתחילים. עם הזמן מתאהב בה ג'וני והם מתחילים ברומן אינטימי. ג'וני מודיע ללימור כי החליט לעזוב והוא עובר להתגורר בדירתו של אביו (מוסקו אלקלעי) המרותק לכסא גלגלים לאחר אירוע מוחי.

ג'וני ולימור מתגרשים לפני בית דין רבני כשהדיין (מוטי בן ישי) מנסה לשווא לפשר ביניהם. היחסים של ג'וני ומיה יודעים עליות ומורדות ולבסוף היא פורשת והוא נאלץ לסיים את הסרט עם שחקנית מחליפה. לבסוף הם מתפייסים. לימור נותנת לו לשמור על התינוק והוא נקשר אליו וחוזר אליה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| חיים זנאתי | יוחנן "ג'וני" כהן | במאי סרטים |
| הגר בן אשר | מיה |  |
| עדי אבן טוב | לימור כהן |  |
| דורי בן זאב | פיני קאופמן | אבא של מיה |
| שרון הכהן | תמר | חברה של פיני |
| מוסקו אלקלעי | אבא של ג'וני |  |
| ליאת אקטע | ריקי | שכנה |
| ירון לוי סבג | נסים | שכן |
| מוטי בן ישי |  |  דיין רבני |
| עופרי פרישקולניק | שחקנית מחליפה |  |

קישורים חיצוניים
----------------

* ג'וליה מיה, במיזם "אישים" לתיעוד היצירה הישראלית
* קדימון לג'וליה מיה, באתר יוטיוב
* ג'וליה מיה, בספר הקולנוע הישראלי
* ג'וליה מיה בקרן הקולנוע הישראלי
מנוע קורה עילית של בולטון אנד ואט ב-Grazebrook Iron Works, נבנה ב-1817.
**מנוע הקיטור של ואט** (באנגלית: **Watt steam engine**), שהוכנס לשימוש מסחרי ב-1776, נחשב למנוע הקיטור המודרני הראשון ולאחד ממחוללי המהפכה התעשייתית בבריטניה ואחר כך באירופה ובארצות הברית.

ג'יימס ואט לא המציא את מנוע הקיטור, אולם השכלולים והשיפורים שהכניס במנוע הקיטור של ניוקומן, מנוע הקיטור השימושי הראשון (1712), הגדילו את נצילותו בשיעור ניכר והקטינו את תצרוכת הפחם שלו. הודות לו התרחב השימוש במנועי קיטור משאיבת מים במכרות פחם בעיקר, שם היה הפחם זמין וזול, אל מכרות הברזל והמתכות הנוספות, שבלעדיהן לא הייתה המהפכה התעשייתית אפשרית. תרומה חשובה נוספת הייתה התאמת מנוע הקיטור להנעת מכונות; המנוע הרוטטיבי שפיתח ואט האיץ את הקמתם של מפעלי תעשייה כבדה וטקסטיל במקומות שלא היו סמוכים למקור מים להנעת מכונותיהם על ידי גלגלי מים. התפוצה הרחבה של מנוע הקיטור של ואט התאפשרה במידה רבה הודות לשותפות המסחרית המוצלחת שלו עם התעשיין והממציא הבריטי מתיו בולטון (אנ'). חברת "בולטון אנד ואט", שהוקמה ב-1775, הייתה אחת מיצרניות מנועי הקיטור הגדולות ביותר במאה ה-19. ממציאים ומהנדסים אחרים פיתחו עוד בימיו של ואט סוגים חדשים ויעילים יותר של מנועי קיטור בוכנאיים המבוססים על המנוע שפיתח, והשימוש בקיטור התרחב גם להנעת אוניות וקטרים.

קישורים חיצוניים
----------------

ויקישיתוף מדיה וקבצים בנושא **מנוע הקיטור של ואט** בוויקישיתוף
**ל'אטאלנט** (בצרפתית: **L'atalante**) הוא סרט צרפתי משנת 1934 שביים ז'אן ויגו, בכיכובם של ז'אן דסטה, דיטה פארלו, ומישל סימון.

תקציר העלילה
------------

הסרט מתחקה אחר קורותיו של ז'אן, הקפטן של הדוברה ל'אטאלנט ואשתו החדשה, ג'וליט (דיטה פארלו). הם נישאים לאחר שבקושי הכירו זה את זה, בעיירה הפרובינציאלית של ג'וליט. הסצנה של צעדתם מהחתונה לסירתו של ז'אן מצולם בסגנון מקוטע והוא מבשרו של הגל החדש של הסרטים הצרפתיים. הם יוצאים לטיול לפריז, מסע המשמש הן להובלת מטען והן כירח הדבש שלהם. מתח ניצת בקרב הצוות, אשר אינם רגילים להימצאותה של אישה על הספינה. רוב הקונפליקט נובע מז'אן שמתעוררת בו קנאה זועמת, הוא מנפץ צלחות, ומרים עוגן כל אימת שמזדמן, לאחר שהוא מגלה את ג'וליט ועמיתו ז'ול (מישל סימון) משוחחים בתאו של ז'ול.

כשהם מגיעים לפריז הולכים ז'אן וג'וליט למועדון מוזיקה. שם הם פוגשים ברוכל המפלרטט עם ג'וליט, דבר המוביל לריב עם ז'אן. ג'וליט שלא אוהבת את חיי הספינה ונמשכת לאורותיה של פריז, בורחת עם הרוכל. זאן שננטש מאחור זועם, מותיר אותה מאחור ואחר כך הוא שב לאחר שהחליט לחפש אותה.

ההערכה לסרט
-----------

הסרט קיבל שבחים בשל סגנונו הריאליסטי-פואטי החוזה את הנולד, אולם הוא גם כלל קטעים סוריאליסטים מפתיעים, כמו התמונה הכפולה של מישל סימון בקטע ההיאבקות והסצנה שבה ז'אן קופץ לנהר. כפי שצוין הסרט חביב על יוצרים בני הגל החדש בקולנוע הצרפתי, שסרטיהם מכילים רמיזות רבות לעבודותיו של ז'אן ויגו.

המפיצים המקוריים של הסרט צמצמו את משכו בניסיון לעשותו פופולרי יותר והוסיפו לשם הסרט את הכותר Le Chaland Qui Passe, שם שיר בן התקופה, שאף הוכנס לתוך הסרט.

ל'אטאלנט נבחר לסרט העשירי בטיבו בכל הזמנים במשאל של Sight & Sound משנת 1962 ולמקום השישי ב-1992.

הצילום שקצר את ההלל היה של בוריס קאופמן, מאוחר יותר הוא הפליג לצלם סרטים גדולים בהוליווד כמו חופי הכרך. אף על פי כן, הוא תיאר את עבודתו עם ויגו כ"גן עדן קולנועי".

קישורים חיצוניים
----------------

* "ל'אטאלנט", במסד הנתונים הקולנועיים IMDb (באנגלית)
* "ל'אטאלנט", באתר נטפליקס
* "ל'אטאלנט", באתר AllMovie (באנגלית)
* "ל'אטאלנט", באתר Rotten Tomatoes (באנגלית)
* "ל'אטאלנט", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000319701

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**ג'וקר** הוא סרט פשע ישראלי משנת 1976 שנכתב, הופק ובוים בידי יצחק צפל ישורון, עם יהורם גאון בתפקיד הראשי.

העלילה היא על עבריין מירושלים, היוצא מבית הסוהר בכדי לגלות מציאות חדשה. חברתו נטשה אותו לטובת מנהיג הכנופיה שלו, וחבריו חושבים שהלשין עליהם.

בסרט יש קטע ארוך של  מרדף מכוניות אותו צילם יחיאל נאמן.

תקציר העלילה
------------

ג'וקר (יהורם גאון) משתחרר מבית הסוהר שנתיים לפני תום תקופת מאסרו. הוא חוזר אל חבורת הפשע שלו שבראשה מרקו (אברהם נגה). העבריינים חושדים בו כי הסגיר רבים למשטרה תמורת שחרור מוקדם והוא מנהל אתם מאבק חסר פשרות ובעיקר עם "מוצרט" (שמואל אומני) שרוצה לחסלו. חברתו הקודמת עליזה (אדית אסטרוק) היא כעת חברתו של מרקו וג'וקר משוכנע שהיא עושה זאת מתוך פחד.

בחבורת העבריינים בדירה נמצאת גם מלכה היצאנית (פנינה וילצ'ר) שהעבריינים מנצלים אותה פיזית ומינית. ג'וקר פורש עליה את חסותו ואף מקיים אתה יחסים (סצנת עירום). שני בלשי משטרה, לוי (הלל נאמן) ושאול (עזרא כפרי) עוקבים אחריה. היא רצה ברחובות דרום תל אביב ונדרסת למוות על ידי מכונית.

הכנופיה מנהלת מלחמה עם היהלומן פוגל (חיים שנער) שחייב להם מיליון לירות. הם חוטפים את אשתו (אתל קובינסקי), מאיימים עליה ופוצעים את פניה. במסדר זיהוי היא לא מצליחה לזהות אותם כיוון שעטו מסיכות.

פוגל מציע למרקו כי יביימו שוד ואת הכסף מהביטוח ייתן לו. ג'וקר שומע זאת בסתר, שודד את פוגל בעצמו וכופה עליו כי יקבע עם מרקו להיפגש בנתב"ג כדי לתת לו את היהלומים. כאן מתהדק המרדף אחריו והוא נתפס על ידי "מוצרט" וז'אקו (ברוך ששון), מובל לשטח שומם וז'אקו מקבל פקודה לחסל אותו. רגע לפני החיסול משכנע ג'וקר את ז'אקו כי ייתן לו את היהלומים וכי לבסוף יחסלו אותו כי הוא יודע יותר מדי. ז'אקו יורה לעבר "מוצרט" אבל מחטיא ו"מוצרט" יורה ופוגע בו.

בנתב"ג מחכה להם ז'אקו שיורה ופוצע אנושות את מרקו שמנסה להגיע למכונית ולהתחיל בנסיעה אך מתמוטט ומת.

בזמן זה לוי ושאול עוקבים אחריהם לאחר שעליזה הודיעה להם. מתנהל מרדף ארוך בין שני הבלשים שאליהם מצטרפים שוטרים ובין ג'וקר שמסתיים שמכוניתו נהרסת. הוא נפצע קשה ומדדה באחת הסמטאות ביפו. לוי מתקרב אליו אך ג'וקר מתרומם ואז שאול יורה והורג אותו.

צוות השחקנים
------------

| שם השחקן/ית | שם הדמות | הערות |
| --- | --- | --- |
| יהורם גאון | ג'וקר | עבריין |
| שמואל אומני | מוצרט | עבריין |
| אדית אסטרוק | עליזה |  |
| ציפורה וילצ'ר | מלכה | יצאנית |
| הלל נאמן | לוי | שוטר |
| חיים שנער | פוגל | יהלומן |
| אתל קובינסקה | גב' פוגל |  |
| שבתאי קונורטי | עובד | עבריין |
| עזרא כפרי |  | שוטר |
| ברוך ששון | ז'אקו | עבריין |
| אבי לוזיה | עזרא | עבריין |
| אלי פיטוסי | יוסף | עבריין |
| דוד מוזס | דוד | עבריין |

קישורים חיצוניים
----------------

* "ג'וקר", במסד הנתונים הקולנועיים IMDb (באנגלית)
* "ג'וקר", באתר ספר הקולנוע הישראלי
* "ג'וקר", באתר אידיבי
* "ג'וקר", במסד הנתונים הקולנועיים KinoPoisk (ברוסית)
* "ג'וקר", במיזם "אישים" לתיעוד היצירה הישראלית
* ג'וקר, באתר של יהורם גאון
שגיאות פרמטריות בתבנית:סרט   
פרמטרים ריקים [ קישור ] לא מופיעים בהגדרת התבנית 

**ג'ודי ג'טסון - רוק בחלל** (באנגלית: **Rockin' with Judy Jetson**) הוא סרט טלוויזיה אמריקאי, שהופק על ידי האנה-ברברה, כחלק מסדרת הסרטים "Hanna-Barbera Superstars 10". הסרט שודר במקור ב-18 בספטמבר 1988.

בדיבוב העברי של הסרט, שהופץ בקלטות וידאו, כל השירים נשארו בשפה המקורית ולא דובבו לעברית.

עלילה
-----

כאשר כוכב הרוק האינטרגלקטי סקיי רוקר מנגן בהופעה בקוסמיק קולוסיאום, ג'ודי ג'טסון וחברותיה הלכו אל האורביט. ג'ודי רצתה לפגוש את הגיבור שלה ולתת לו את השיר שהיא כתבה בשבילו, "רוק מעבר לגלקסיה". אולם בהופעה העוזרים של פלוניה המרשעת ושונאת המוזיקה הופיעו. הם לקחו את הקוד הסודי אשר ישחרר את הכוח של המנקה הנפשי ויגרום לפלוניה לשלוט ביקום ולבטל את כל המוזיקה לנצח!

הקוד הסודי הוחלף בטעות עם השיר של ג'ודי, וסקיי לא שם לב ללהיט הרוק החדש. ג'ודי הנואשת מוצאת מקלט במועדון המכתש, שם אביה ג'ורג' ג'טסון, מחופש לנער-רוק, מנסה "להציל" אותה מסקיי. אולם סקיי נחטף בידי פלוניה, ואז ג'ודי נעלמה. החוטפים שלה, אולם, הם הזומים, חיות מסיבות מהחלל החיצון שאוהבים מוזיקה וחגיגות ומקווים להביס את פלוניה.

פלוניה מצאה את ג'ודי ומתכוננת להמשיך הלאה איתה ועם סקיי. הם ברחו, אולם זה היה מאוחר מדי, פלוניה הפעילה את המנקה הנפשי. אז ג'ודי וסקי הבינו איך לעצור את פלוניה - מוזיקה! הם נגנו את השיר של ג'ודי ושלחו את הקצב לכל הגלקסיה. הצליל עלה על כוחו של המנקה הנפשי והביס את פלוניה. כשהיקום ניצל, סקיי המשיך את סיבוב ההופעות, אך בשמו האמיתי בילי בוסטר, עם ג'ודי באירוע הפתיחה החדש.

קישורים חיצוניים
----------------

* "ג'ודי ג'טסון - רוק בחלל", במסד הנתונים הקולנועיים IMDb (באנגלית)
* "ג'ודי ג'טסון - רוק בחלל", באתר AllMovie (באנגלית)
* "ג'ודי ג'טסון - רוק בחלל", באתר Rotten Tomatoes (באנגלית)
* "ג'ודי ג'טסון - רוק בחלל", במסד הנתונים הקולנועיים KinoPoisk (ברוסית)
* ג'ודי ג'טסון - רוק בחלל, במיזם "אישים" לתיעוד היצירה הישראלית
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**להתחיל מחדש** (באנגלית: **Starting Over**) הוא סרט קומדיה רומנטית אמריקאי משנת 1979 בבימויו של אלן ג'יי פאקולה, עם ברט ריינולדס, ג'יל קלייבורג וקנדיס ברגן בתפקידים הראשיים.

התסריט מבוסס על רומן בשם זה מאת דן וייקפילד (אנ') משנת 1973 והוא על גבר גרוש הנקרע בין יחסיו לגרושתו ולאהובתו החדשה.

ג'יל קלייבורג הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט קומדיה או מוזיקלי.

קנדיס ברגן הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לשחקנית המשנה הטובה ביותר - סרט קולנוע.

ברט ריינולדס היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.

קנדיס ברגן שרה בסרט את השירים: "Easy for you", ""Starting Over", ו-"Better than ever" שהיה מועמד לפרס גלובוס הזהב לשיר המקורי הטוב ביותר.

תקציר העלילה
------------

פיל פוטר (ברט ריינולדס) נפרד מאשתו הזמרת וכותבת הפזמונים ג'סיקה (קנדיס ברגן), עוזב את ניו יורק ונוסע לבוסטון שם יש לו דירה ושם גר אחיו הפסיכיאטר מיקי (צ'ארלס דרנינג) ואשתו מארווה (פרנס סטרנהגן).

הוא מרגיש בודד ובבית אחיו הוא מכיר את מרילין הולמברג (ג'יל קלייבורג) שעובדת כגננת ועושה עבודת מאסטר בחינוך. הוא מוצא עבודה חלקית בהוראה ומגיע מדי פעם לפגישות בכנסייה עם גברים גרושים כמוהו כדי לשוחח על מצבם. הוא יוצא פעם אחת לבליינד דייט עם מארי (מרי קיי פלייס), גרושה עם שני ילדים אבל פרט לקיום יחסים מייד בפעם הראשונה, אין לזה המשך.

הוא ממשיך לחזר אחרי מרילין ויחסיהם מתהדקים עד שהיא מסכימה לגור אצלו.

העניינים מסתבכים כאשר לפתע מגיעה ג'סיקה בהפתעה ומתחילה לחזר שוב אחרי פיל. לאחר זמן הוא נכנע לה ועובר בחזרה לניו יורק. מיקי מכיר בינתיים למרילין שחקן כדורסל גבוה מהבוסטון סלטיקס.

כעבור זמן מתחילים שוב החיכוכים בין פיל לג'סיקה והוא מחליט לחזור לבוסטון. ביחד עם חברו הגרוש פול (אוסטין פנדלטון) הוא מגיע לאולם הכדורסל שם צופה מרילין באימון, מבקש ממנה לחזור אליו ומציע לה נישואין. לאחר היסוס היא מסכימה והם יוצאים מהאולם לצלילי מרש החתונה של מנדלסון.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ברט ריינולדס | פיל פוטר |  |
| ג'יל קלייבורג | מרילין הולמברג |  |
| קנדיס ברגן | ג'סיקה פוטר |  |
| צ'ארלס דרנינג | מיקי פוטר |  |
| פרנסס סטרנהגן | מארווה פוטר |  |
| אוסטין פנדלטון | פול |  |
| מרי קיי פלייס | מארי |  |

קישורים חיצוניים
----------------

* "להתחיל מחדש", במסד הנתונים הקולנועיים IMDb (באנגלית)
* "להתחיל מחדש", באתר נטפליקס
* "להתחיל מחדש", באתר AllMovie (באנגלית)
* "להתחיל מחדש", באתר Rotten Tomatoes (באנגלית)
* "להתחיל מחדש", באתר Box Office Mojo (באנגלית)
* "להתחיל מחדש", באתר אידיבי
* "להתחיל מחדש", תסריט הסרט באתר Scripts.com (באנגלית)
* "להתחיל מחדש", במסד הנתונים הקולנועיים KinoPoisk (ברוסית)
* להתחיל מחדש, באתר TCM
* קדימון של להתחיל מחדש, באתר יוטיוב
* ג'יל קלייבורג מכירה גבר חדש, באתר יוטיוב
* ג'סיקה מפתיעה את פיל ומרילין, באתר יוטיוב
* קנדיס ברגן שרה "Better than ever" באתר יוטיוב
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**ג'ינגיס חאן** (**Genghis Khan**) הוא סרט הרפתקאות ביוגרפי משנת 1965 בבימויו של הנרי לוין, עם עומר שריף, סטפן בויד, רוברט מורלי ופרנסואז דורליאק בתפקידים הראשיים.

התסריט מבוסס על הספר ג'ינגיס חאן של ברקלי מאת'ר (אנ') משנת 1965 והוא תיאור היסטורי לא מדויק על עלילותיו ומלחמותיו של ג'ינגיס חאן ובעיקר מלחמתו עם יריבו המושבע ג'אמוגה (אנ') עד לניצחונו באחוד שבטי המונגולים תחת שלטונו.

תקציר העלילה
------------

טמוג'ין הנער רוכב עם אביו יסוגיי (אנ') בראש שבטם. הם מותקפים על ידי שבט מרקיט שבראשו ג'אמוגה (סטפן בויד). יסוגיי נרצח וטמוג'ין ניצל לאחר שהחכם ג'ין (מייקל הורדרן) מזהיר את ג'אמוקה כי אם ירצח אותו סופו יהיה רע. טמוג'ין מובל שבוי ומושם על צוארו עול בצורת גלגל עץ וכל ילדי השבט מתעללים בו.

טמוג'ין גדל לעלם צעיר (עומר שריף) הוא נפגש עם בורטה היפה (פראנסואז דורליאק) ובמאבק עם ג'אמוגה הוא מצליח לברוח ונפגש עם ג'ין וסנגל (וודי סטרוד) ובתוכניתם לארגן ביחד את כל שבטי המונגולים.

הם מתחילים במלחמה ומגדילים את צבאם. טמוג'ין מצליח להתקיף שיירה של שבט מרקיט ולשבות את בורטה. ג'אמוגה מצליח לחדור למחנה של טמוג'י'ן, לשבות את בורטה ולאנוס אותה. טמוג'ין מארגן התקפת נגד ומשחרר את בורטה. הוא בורח עם צבאו לסין ובדרך נפגש עם קאם לינג (ג'יימס מייסון) שגריר סין להודו שמרכבתו נשברה. הוא עוזר לו בתיקון המרכבה ובעד זה הוא מתקבל בחצר קיסר סין (רוברט מורלי). בורטה יולדת לו בן ממשיך שהוא כנראה ילדו של ג'אמוגה.

ג'אמוגה כורת ברית עם המנצ'ורים והם פולשים לסין. טמוג'ין מארגן את אנשיו והם הודפים את הפולשים. אז מכנה אותו הקיסר "ג'ינגיס חאן" (במונגולית: גדול הכובשים; השליט העולמי). ג'אמוגה נשבה ומוצג בכלוב כשעל צווארו "עול".

טמוג'ין מבקש להגשים את חזונו לאיחוד כל שבטי המונגולים. הקיסר חושש מפניו ולא נותן לו לעזוב את סין. בינתיים מצליח ג'אמוגה לברוח מכלאו וטמוג'ין מצליח לפרוץ את חומת פקינג ולחזור עם לוחמיו למולדתו.

ג'אמוגה כורת ברית עם השאה (אלי וולך) ושניהם מכריזים מלחמה על טמוג'ן. מתחולל קרב גדול, השאה רוצה לסגת וג'אמוגה הורג אותו. לבסוף מנצח טמוג'ין וכעת מתחיל דו-קרב בין טמוג'ין וג'אמוגה כשכל הלוחמים מתבוננים. בסוף הקרב נכנע ג'אמוגה וטמוג'ין נועץ בו את חרבו. גם טמוג'ין נפצע קשה ולפני מותו הוא מעביר את השלטון לבנו הקטן המוצג לפני כל הלוחמים.

צוות השחקנים
------------

| שם השחקן/ית | שם הדמות | הערות |
| --- | --- | --- |
| עומר שריף | ג'ינגיס חאן |  |
| סטפן בויד | ג'אמוגה | לוחם מונגולי |
| רוברט מורלי | קיסר סין |  |
| ג'יימס מייסון | קם לינג | שגריר סין בהודו |
| אלי וולך | שאה פרסי |  |
| טלי סוואלס | שאן | לוחם מונגולי |
| פרנסואז דורליאק | בורטה | אשתו של טמוג'ן |
| מייקל הורדרן | ג'ין | חכם מונגולי |
| וודי סטרוד | סנגל | לוחם מונגולי |

קישורים חיצוניים
----------------

* "ג'ינגיס חאן", במסד הנתונים הקולנועיים IMDb (באנגלית)
* "ג'ינגיס חאן", באתר נטפליקס
* "ג'ינגיס חאן", באתר AllMovie (באנגלית)
* "ג'ינגיס חאן", במסד הנתונים הקולנועיים KinoPoisk (ברוסית)
* קדימון לג'ינגיס חאן 1965, באתר יוטיוב
* פרנסואז דורליאק בג'ינגיס חאן 1965, באתר יוטיוב
* ג'ינגיס חאן 1965, באתר TCM
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**ג'ולי וג'וליה** (באנגלית: **Julie & Julia**) הוא סרט דרמה קומית משנת 2009 בכיכובן של מריל סטריפ ואיימי אדמס.

הסרט משווה בין חייהן האמיתיים של השפית ג'וליה צ'יילד וג'ולי פאוול, בחורה שמציבה לעצמה למטרה לבשל את כל 524 המתכונים בספר הבישול של ג'וליה בשנה אחת. חלומה של ג'ולי הוא להפוך לסופרת, ועל כן, על מנת להתפרסם, היא מתארת את מהלך השנה הזו בבלוג.

התסריט, שנכתב בידי במאית הסרט נורה אפרון, הוא עיבוד של שני ספרים אוטוביוגרפיים. הראשון "My Life in France", שנכתב על ידי ג'וליה צ'יילד, והשני הוא ממואר בשם "ג'ולי וג'וליה", שנכתב בידי ג'ולי פאוול בעקבות הבלוג האמיתי שכתבה בשנת 2002.

הסרט היה מועמד לזכייה במספר פרסים בהם פרס אוסקר לשחקנית הטובה ביותר עבור מריל סטריפ. הסרט זכה בפרס גלובוס הזהב עבור מריל סטריפ בקטגוריית "השחקנית הטובה ביותר בסרט קומדיה או מוזיקלי" והיה מועמד לפרס גלובוס הזהב לסרט הטוב ביותר - קומדיה או מוזיקלי. כמו כן הסרט היה מועמד לפרס באפט"א ופרס גילדת שחקני המסך.

עלילה
-----

ג'ולי פאוול היא בחורה צעירה שגרה בקווינס, ניו יורק, בשנת 2002. ג'ולי עובדת במוקד שירות שתומך בקורבנות פיגועי 11 בספטמבר ולא מרוצה מעבודתה, היא רואה את חברותיה מתקדמות בעבודה ומצליחות, בעוד היא, שחולמת להיות סופרת - לא מגשימה את חלומה. על מנת לעסוק במשהו שיהווה פורקן למתחים כשהיא חוזרת הביתה מהעבודה, לוקחת על עצמה פאוול אתגר – להכין את כל המתכונים בספר הבישול של ג'וליה צ'יילד "אמנות הבישול הצרפתי" בשנה אחת. ובשביל להניע את עצמה לכיוון המטרה היא כותבת על התהליך בבלוג שפתחה במיוחד.

במקביל לסיפורה של ג'ולי, מוצג גם סיפורה של ג'וליה צ'יילד במהלך שנות החמישים בפריז. בעקבות עבודתו של בעלה, פול, מגיעים הזוג לגור בפריז, שם ג'וליה מחליטה שהיא רוצה ללמוד בישול ונרשמת לבית הספר הנחשב לבישול קורדון בלו. לאחר שסיימה את לימודיה מתחילה צ'יילד לכתוב ספר בישול צרפתי לעקרות בית אמריקאיות.

עלילת הסרט עוקבת במקביל אחר שני האתגרים, השזורים זה בזה, שלקחו על עצמן שתי הנשים הללו.
בסופו של דבר, כתבה על הבלוג של פאוול מופיעה בעיתון הניו יורק טיימס, ולאחר מכן היא מקבלת הצעות רבות לכתיבת ספר אודות הפרויקט מהוצאות לאור. לעומת זאת, הספר של צ'יילד נדחה בהתחלה על ידי מוציא לאור, אך בהמשך יוצא לאור בהוצאה אחרת ומצליחה יותר.

בסצנה האחרונה של הסרט, אחרי שפאוול השלימה את האתגר שלקחה על עצמה, היא ובעלה מבקרים במטבח של ג'וליה צ'יילד שמוצג במוסד הסמית'סוניאן. ולאחר מכן, באותו מטבח, רואים את ג'וליה צ'יילד בזמנה, חוגגת עם בעלה את הוצאת ספרה לאור.

צוות השחקנים
------------

* מריל סטריפ - ג'וליה צ'יילד
* איימי אדמס - ג'ולי פאוול
* סטנלי טוצ'י - פול צ'יילד
* כריס מסינה - אריק פאוול
* לינדה אמונד - סימון באק
* הלן קארי - לואיזט בארת'הול
* ג'יין לינץ' - דורות'י מק'ויליאמס
* מרי לין רייסקוב - שרה
* אמנדה הסר - עתינאית בתחום הבישול, הופעת קמע

קישורים חיצוניים
----------------

* אתר האינטרנט הרשמי של ג'ולי וג'וליה

* "ג'ולי וג'וליה", במסד הנתונים הקולנועיים IMDb (באנגלית)

* "ג'ולי וג'וליה", באתר נטפליקס

* "ג'ולי וג'וליה", באתר AllMovie (באנגלית)

* "ג'ולי וג'וליה", באתר Rotten Tomatoes (באנגלית)

* "ג'ולי וג'וליה", באתר Box Office Mojo (באנגלית)

* "ג'ולי וג'וליה", באתר Metacritic (באנגלית)

* "ג'ולי וג'וליה", באתר אידיבי

* "ג'ולי וג'וליה", במסד הנתונים הקולנועיים KinoPoisk (ברוסית)

הערות שוליים
------------

1. ↑  הכנסות באתר מוג'ו: ג'ולי וג'וליה
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**לחיות או למות באנטבה** הוא סרט תיעודי ישראלי משנת 2012 בכתיבה, הפקה ובימוי של אייל בורס.

הסרט מתמקד בטרגדיה האישית של משפחות החטופים שנהרגו ושסיפורם לא פורסם עד אותה עת. רבים מכירים את יוני נתניהו, דורה בלוך וסורין הרשקו אבל מעטים שמעו על שלושת החללים מבין בני הערובה - ז'אן ז'אק מימוני, פסקו כהן ואידה בורוביץ'.

הסרט דובר עברית, אנגלית וצרפתית ובמרכזו יונתן חייט אחיינו של ז'אן ז'אק מימוני, המספר על הסבל שעברו בני משפחתו ובעיקר סבו וסבתו. חייט גם מקריין בסרט.

לאב רוברט מימוני נמסר שבנו מת מהתקף אסתמה עד שחזה בגופת בנו מנוקבת הכדורים והתפרץ בזעם במקום. אמיר עופר שפרץ לאולם בני הערובה, הרג מחבל וז'אן ז'אק שלא התכופף בזמן, נהרג מאש כוחותינו.

מטרת הסרט היא לא לבקר את המבצע שנחשב להצלחה כבירה אלא להעיר שבצד שמחת הניצחון היו גם משפחות שחוו טרגדיה קשה ובהן משפחות שלושת החללים האלמונים האלה.

בסרט קטעי חדשות תיעודיים וצילומים של אנשים פרטיים בעת קבלת הפנים לבני הערובה עם הנחיתה בישראל.

הקרנת הבכורה הייתה במסגרת פסטיבל הקולנוע היהודי ירושלים ושידור הבכורה בערוץ 1. הסרט הוקרן בפסטיבל הקולנוע הישראלי של פריס, פסטיבל הקולנוע היהודי של טורונטו, פסטיבל הקולנוע היהודי של אוסטרליה ועוד.

המשתתפים
--------

| שם השחקן/ית | שם הדמות | הערות |
| --- | --- | --- |
| יונתן חייט | אחיינו של ז'אן ז'אק מימוני |  |
| מרטין מימוני-ארנולד | אחותו של ז'אן ז'אק מימוני |  |
| לולה מימוני | אמו של ז'אן ז'אק מימוני |  |
| אהוד ברק | עוזר ראש אמ"ן | ממתכנני המבצע |
| עמוס ערן | מנכ"ל משרד ראש הממשלה |  |
| אמיר עופר | לוחם סיירת מטכ"ל | הראשון שהתפרץ לטרמינל |
| סורין הרשקו | לוחם גדוד 890 |  |
| עקיבא לקסר | בן ערובה |  |
| נחום דהן | בן ערובה |  |
| אילן הרטוב | בן ערובה | בנה של דורה בלוך |
| חנה כהן | בת ערובה | אשתו של פסקו כהן |
| קובי כהן | בן ערובה | בנו של פסקו כהן |
| ברוך גרוס | בן ערובה |  |
| רותי גרוס | בת ערובה |  |
| מישל בקוס | קברניט מטוס אייר פרנס | ראיון טלפוני |

קישורים חיצוניים
----------------

* "לחיות או למות באנטבה", במסד הנתונים הקולנועיים IMDb (באנגלית)
* קדימון לסרט, באתר יוטיוב
* לחיות או למות באנטבה, דן מרגלית מראיין את אייל בורס, באתר יוטיוב
* אייל בורס מתראיין על לחיות או למות באנטבה, באתר יוטיוב
* אייל בורס מדבר על לחיות או למות באנטבה עם קטעים מהסרט, באתר יוטיוב
* בן כספית מראיין את אייל בורס ועמוס ערן, באתר יוטיוב
* החלל האלמוני, באתר "הבמה"
נטלי ווד כג'יפסי לי רוז
**ג'יפסי** (באנגלית: **Gypsy**) הוא סרט מוזיקלי אמריקאי משנת 1962 בבימויו של מרווין לרוי, עם רוזלינד ראסל, נטלי ווד וקרל מולדן בתפקידים הראשיים.

התסריט מבוסס על ספר ומחזה בשם זה מאת ארתור לורנץ המבוסס על האוטוביוגרפיה של שחקנית הוודביל והחשפנית ג'יפסי רוז לי משנת 1957 ובו תיאור חייה עם אחותה ג'ון ואמה רוז האבוק (אנ').

המחזמר הועלה לראשונה בברודוויי בשנת 1957 עם שירים של ג'ול סטיין למילים של סטיבן סונדהיים וכוריאוגרפיה של ג'רום רובינס.

ב-1993 הופק סרט הטלוויזיה "ג'יפסי" בכיכובה של בט מידלר.

תקציר העלילה
------------

רוז האבוק (רוזלינד ראסל) היא שחקנית וודביל מתוסכלת, גרושה שלוש פעמים ואם ללואיז (נטלי ווד) ולג'ון (אן ג'יליאן). ג'ון היא הכישרונית והמוחצנת ולואיז היא ביישנית ומופנמת.

אל השלושה מצטרף המפיק הרבי סומרס (קרל מולדן) המאוהב ברוז ורוצה להתחתן אתה אך היא דוחה אותו כל פעם. הבנות מופיעות בתיאטרוני וודביל עם קבוצת נערים.

לואיז וג'ון רוצים שרוז תתחתן עם הרבי והן יוכלו לקיים משפחה נורמלית. והן שרות "If Mama Was Married".

רוז מתייחסת לבנותיה כילדות אף על פי שהן גדלות. ג'ון מתייאשת ובורחת ביחד עם נער מהלהקה. הרבי ולואיז מנסים לשכנע את רוז להפסיק את ההופעות אך היא מסרבת. היא מקימה להקת בנות ומכריחה את לואיז להשתתף בה.

הם מגיעים לתיאטרון בורלסקה בויצ'יטה שם השחקניות הולכות חשופות ביותר. הרבי מסרב להופיע שם אך רוז מסכימה והוא עוזב אותן. אחת השחקניות של הבולרסקה חסרה ורוז משכנעת את לואיז להופיע במקומה.

לואיז מתגברת על ביישנותה ומופיעה באופן מגרה וחושפני ומכאן מתחילה הקריירה המזהירה שלה כחשפנית והיא משנה את שמה לג'יפסי רוז לי.

רוז באה לבקר אותה אך ג'יפסי מסבירה לה שכעת היא ברשות עצמה. לאחר שרוז שרה את שיר חייה "Rose's Turn" הן מתפייסות.

צוות השחקנים
------------

| שם השחקן/ית | שם הדמות | הערות |
| --- | --- | --- |
| רוזלינד ראסל | רוז הוביק |  |
| נטלי ווד | לואיז הוביק |  |
| קרל מולדן | הרבי סומרס |  |
| אן ג'יליאן | ג'ון הוביק |  |

פרסים
-----

### גלובוס הזהב

* פרס גלובוס הזהב לשחקנית הטובה ביותר - סרט קומדיה או מוזיקלי - רוזלינד ראסל.
* מועמדות לפרס גלובוס הזהב לסרט הטוב ביותר - קומדיה או מוזיקלי
* מועמדות לפרס גלובוס הזהב לבמאי הטוב ביותר - סרט קולנוע - מרווין לרוי
* מועמדות לפרס גלובוס הזהב לשחקנית הטובה ביותר - סרט קומדיה או מוזיקלי - נטלי ווד
* מועמדות לפרס גלובוס הזהב לשחקן הטוב ביותר - סרט קומדיה או מוזיקלי - קרל מולדן

### פרס אוסקר

* מועמדות לפרס אוסקר לצילום הטוב ביותר הארי סטרדלינג
* מועמדות לפרס אוסקר לעיצוב התלבושות הטוב ביותר
* מועמדות לפסקול המעובד הטוב ביותר

קישורים חיצוניים
----------------

ויקישיתוף מדיה וקבצים בנושא **ג'יפסי** בוויקישיתוף

* "ג'יפסי", במסד הנתונים הקולנועיים IMDb (באנגלית)
* "ג'יפסי", באתר נטפליקס
* "ג'יפסי", באתר AllMovie (באנגלית)
* "ג'יפסי", באתר Rotten Tomatoes (באנגלית)
* "ג'יפסי", במסד הנתונים הקולנועיים KinoPoisk (ברוסית)
* קדימון לג'יפסי 1962, באתר יוטיוב
* If Mama was married, באתר יוטיוב
* נטלי ווד כחשפנית בג'יפסי 1962, באתר יוטיוב
* Rose's Turn, באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 8d8a0300-5d20-4163-bf16-458e12649108

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**גירושין בנוסח אמריקה** (באנגלית: **Divorce American Style**) הוא סרט קומדיה סאטירית אמריקאי משנת 1967 בימויו של באד יורקין, עם דבי ריינולדס, דיק ואן דייק, ג'ייסון רוברדס, ג'ין סימונס וואן ג'ונסון.

התסריט נכתב בידי נורמן ליר שגם הפיק את הסרט והוא מבוסס על סיפור של רוברט קאופמן. העלילה היא על הבעיות שבהן נתקלים זוגות גרושים ובעיקר על בעיית המזונות הגבוהים שמשולמים לאישה בקביעת בית המשפט.

נורמן ליר ורוברט קאופמן היו מועמדים לפרס אוסקר לתסריט המקורי הטוב ביותר. ליר היה מועמד גם לפרס גילדת הכותבים של אמריקה.

תקציר העלילה
------------

ריצ'רד הרמן (דיק ואן דייק) וברברה הרמון (דבי ריינולדס) נשואים כבר 17 שנה ויש להם שני ילדים בגיל ההתבגרות. מצבם הכלכלי מצוין אך הם רבים כל הזמן ובטונים גבוהים. הם הולכים ליועץ זוגי שלא מסוגל לעזור להם. עורכי הדין של שניהם מייעצים בשלב ראשון להוציא את הכסף מהחשבון המשותף. ריצ'רד מרוקן את הכספת אבל כשהוא רוצה לרוקן את חשבון הבנק מתברר לו שברברה הקדימה אותו ולה מתברר שריצ'רד רוקן את הכספת. הם מחליטים להתגרש. ריצ'רד מפסיד במשפט והשופט קובע שעליו לשלם לברברה סכום גדול כמזונות ולכן תהיה לו הכנסה שבועית רק של 87.30 דולר לשבוע מתוך 25,000 דולר שהוא מרוויח בשנה.

ריצ'רד עוזב את הבית מדוכא חברו. ליונל (ג'ו פלין) מפגיש אותו עם נערת ליווי (לי גרנט) אך ריצ'רד בורח ממנה. הוא נפגש בנלסון דוונס (ג'ייסון רוברדס) שמזמין אותו לביתו כדי להכיר את גרושתו ננסי (ג'ין סימונס) לפי החלטת בית המשפט הוא משלם לננסי מזונות עד שתתחתן עם מישהו. הוא זקוק לזה כי ארוסתו ההריונית יוניס (איילין ברנן) נמצאת בהריון.

ריצ'רד מתחיל לצאת עם ננסי והוא מוצא חן בעיניה. הבעיה היא שהוא חייב לשלם מזונות לברברה כל עוד לא התחתנה שוב. נלסון וננסי מנסים למצוא לברברה בן זוג ומוצאים סוחר מכוניות עשיר ומצליח בשם אל ירלינג (ואן ג'ונסון).

היחסים בין ברברה ואל מתהדקים וגם הילדים אוהבים אותו לאחר שקנה להם מכונית.

לבסוף כולם הולכים למועדון לילה בו מופיעה מהפנטת. היא מזמינה את ברברה לבמה, מהפנטת אותה ואומרת לה שלאחר שתתעורר, תיגש לאדם שהיא אוהבת ביותר. להפתעת כולם היא ניגשת לריצ'רד והם מתחבקים, חוזרים הביתה שמחים ומרוצים אבל מיד חוזרים להתווכח.

צוות השחקנים
------------

| שם השחקן/ית | שם הדמות | הערות |
| --- | --- | --- |
| דבי ריינולדס | ברברה הרמן |  |
| דיק ואן דייק | ריצ'רד הרמן |  |
| ג'ייסון רוברדס | נלסון דוונס |  |
| ג'ין סימונס | ננסי דוונס | אשתו של נלסון |
| ואן ג'ונסון | אל ירלינג | סוחר מכוניות |
| לי גרנט | דידי מרפי | נערת ליווי |
| איילין ברנן | יוניס | ארוסתו של נלסון |
| ג'ו פלין | ליונל | חבר של ריצ'רד |

קישורים חיצוניים
----------------

* "גירושין בנוסח אמריקה", במסד הנתונים הקולנועיים IMDb (באנגלית)
* "גירושין בנוסח אמריקה", באתר AllMovie (באנגלית)
* "גירושין בנוסח אמריקה", במסד הנתונים הקולנועיים KinoPoisk (ברוסית)
* קדימון לגירושין בנוסח אמריקה, באתר יוטיוב
* דיק ואן דייק ולי גרנט בגירושין בנוסח אמריקה, באתר יוטיוב
* גירושין בנוסח אמריקה, באתר TCM